
REFERAT


Privind aprobarea inventarierii imobilelor, a completarii numerotarii cladirilor nou construite, atribuirea de nume unor străzi fără nume şi aprobarea formei geometrice şi a dimensiunilor plăcuţelor cu numerotarea clădirilor şi a denumirile stradale la imobilele din  Municipiul Timişoara – pentru Recensământul din 2011


Având în vedere ORDONANŢA  GUVERNULUI nr. 36 din 7 august 2007 privind efectuarea recensământului populaţiei şi al locuinţelor din România în anul 2011,


Având în vedere DISPOZIŢIA Primarului Municipiului Timişoara emisă cu nr. 615/12.04.2010 privind componenţa Comisiei Municipale pentru recensământul populaţiei şi al locuinţelor din 2011,


Luînd în considerare GHIDUL TEHNIC privind verificarea şi actualizarea denumirii străzilor şi a numerotării clădirilor. Aprobat de Comisia Centrală pentru Recensământul Populaţiei şi al Locuinţelor,

Se propune spre aprobare Comisiilor nr.I, II, III, IV şi V din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbane, procedura de punere în aplicare a ORDONANŢEI GUVERNULUI nr. 36/2010 privind efectuarea recensământului populaţiei şi al locuinţelor din România în anul 2011, şi anume :

· Inventarierea imobilelor a căror clădiri trebuie numerotate sau renumerotate ,

· Nominalizarea clădirilor distincte (corpuri independente) din imobile,
· Verificarea şi actualizarea denumirii străzilor, a străzilor fără nume şi a imobilelor nenumerotate, precum şi cele cu tăbliţe indicatoare deteriorate sau am plasate în locuri necorespunzătoare,
· Stabilirea culorii, a formei geometrice şi a dimensiunilor plăcuţelor cu numerotarea imobilelor şi a denumirii străzilor,
· Stabilirea termenului de procurare şi montare a plăcuţelor de către proprietarii imobilelor ,
Cele de mai sus se vor efectua conform Ghidului Tehnic privind verificarea şi actualizarea denumirii străzilor şi a numerotării clădirilor- Cod LPT 001-Aprobat de Comisia Centrală pentru Recensământul Populaţiei şi al locuinţelor în temeiul Ordonanţei Guvernului Guvernului României nr. 36/2007, Art. 5, alin. 4 lit. e. 


Întocmirea planşelor cu imobilele la care proprietarii trebuie să procure şi să monteze plăcuţe, la loc vizibil, cu numerele poştale şi a denumirii actuale a străzilor până la data de 30 septembrie 2010, vor fi întocmite de către Serviciul BDU şi vor fi transmise proprietarilor prin Consiliile de Cartier şi vor fi afişate şi la avizierul PMT.

În situaţia  nerespectării termenelor de procurare şi montare a plăcuţelor de către proprietarii imobilelor, compartimentele abilitate vor stabili sancţiuni pentru aceştia.


Forma geometrică, dimensiunile, culorile plăcuţelor şi caracterul scrisului pe acestea vor fi prezentate în Anexele nr. 1, nr. 2 şi nr. 3, ce vor fi parte componentă a Hotărârii.


Plăcuţele montate cu numerele şi denumirile stradale corespunzătoare ce nu sunt deteriorate şi se aproprie formatului standardizat pot fi păstrate.

